I juni 1943 blev Horrocks alvorligt såret under et luftangreb ved Bizerte, mens han overværede en øvelse vedrørende den allierede invasion af Italien. Kugler fra et tysk jagerfly ramte ham i brystet, gennemhullede hans lunger, mave og tarm. Han gennemgik fem operationer og tilbragte 14 måneder som rekonvalescent. Disse skader voldte ham smerter resten af livet, og fortsatte helbredsproblemer tvang ham senere til en tidlig pensionering fra aktiv tjeneste.